DIE TAFEL WAS GEDEK VIR 'N FYNPROEWERSMAAL Die jaar tweeduisend en sestien het Hoërskool Piet Retief genoeg rede gegee om 'n spogaand op Woensdagaand die 19de Oktober te hou en breëbors aan te kondig wie ons toppresteerders van die jaar was. Al die leerders wat 'n prys werd was hierdie jaar is vereer vir al hul harde werk, op sport, kultuur sowel as op akademiese gebied. Na al die lieflike reën wat geval het die afgelope tyd het dit HPR nog meer rede gegee om dankbaar en bly te wees vir alles wat na ons kant toe gekom het hierdie jaar. BAIE GELUK aan al die leerders wat pryse ontvang het en dankie aan elke ouer, onderwyser en leerder wat 'n positewe bydrae tot die skool gemaak het hierdie ja
HPR ATLETIEK NUUS
Om vyf dae van jou vakansie op te offer en eksamen te skryf is nie iets wat altyd met 'n blymoedige hart gedoen word nie! Tog het sewe van Hoërskool Piet Retief se onderwysers dit hierdie vakansie vrywillig gedoen toe hulle die Atletiek Suid-Afrika en Fast Feet afrigtingskursus bygewoon het. Die kursus is deur top afrigters uit die Suid-Afrikaanse atletiekkringe aangebied en was baie insiggewend. Die praktiese sessies het gesorg vir baie pret aangesien die afrigters aktief betrokke moes wees. 'n Paar van die ouer garde het verbaas met hulle tegnieke en soepelheid ten spyte van die ouderdom! Almal het die eksamens suksesvol afgelê wat beteken dat ons skool nou spog met ASA Vlak 1 afrigters in
Die komende vakansie is daar drie rugbyspelers van Hoërskool Piet Retief wat gaan deelneem aan 'n prestige SARU-rugbykamp. Spelers word deur SA-rugby uitgenooi om die kamp by te woon en daar is slegs sowat 50 spelers in die land uitgenooi. Daar is vier spelers van PUMA-kontrei, waarvan drie van Hoërskool Piet Retief afkomstig is, Lindelani Makhanya, Khulani Mavundla en Sibusiso Madonsela. Die seuns sal vanaf O.R. Thambo-Lughawe in Johannesburg vlieg na die Kaap, waarvandaan hulle by ander spelers sal aansluit om hulle kamp by Hoërskool Hugenote in Wellington by te woon. Ons wens die seuns alle sterkte toe aangesien hulle strawwe toetse sal ondergaan om te sien of hulle kan kers vashou by die